Shofirkonda koronavirusga chalingan haydovchi bilan muloqotda bo‘lganlarda kasallik aniqlandi. O‘zbekiston bo‘yicha kasallanish holatlari soni 3554 taga yetdi

Davomi: Toshkentda koronavirusga chalingan uch bemor reanimatsiyaga olindi
O‘zbekistonda 31-may soat 10:00 holatiga ko‘ra koronavirusga chalinganlar soni sakkiz kishiga ko‘payib, 3554 nafarga yetdi, deya xabar bermoqda Sog‘liqni saqlash vazirligi matbuot xizmati.
Qayd etishlaricha, yangi aniqlangan kasallanish holatlarining uchtasi Karantin markazidagi fuqarolar orasida, bittasi Toshkent shahrida karantinda bo‘lgan fuqaroda, to‘rttasi esa Buxoro viloyatida aniqlangan.
Buxorodagi holatlarning uchtasi Shofirkon tumanida — koronavirusga chalingan haydovchi bilan muloqotda bo‘lib, karantinga olingan fuqarolarda, to‘rtinchisi esa xalqaro yuk tashuvchi mashina haydovchisida aniqlangan.
 Buxoroda koronavirusga chalingan oila bilan muloqot qilgan 268 fuqaro karantinga olindi
31-may soat 10:00 holatiga ko‘ra O‘zbekistonda koronavirusga chalingan bemorlarning 757 nafari davolanishni davom ettirmoqda, ulardan to‘qqiz nafarining ahvoli og‘ir, yana bir nafarining ahvoli esa o‘ta og‘ir, deb baholanmoqda.
Hozirgacha bemorlarning 2783 nafar butunlay sog‘ayib, reabilitatsiyaga kuzatilgani, 14 nafar bemor esa koronavirus infeksiyasi asoratlari oqibatida vafot etgani haqida avval xabar berilgan edi.